4. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ της 16 Μαρτ./8 Απρ. 1965 (ΦΕΚ Α΄ 60) Περί εξαιρέσεως των ελαστικών επισώτρων και αεροθαλάμων εκ των ειδών διαρκείας των υπαγομένων εις τας διατάξεις της αποφάσεως της Ν.Ε. «περί ελέγχου πωλήσεων επί πιστώσει» (Συνεδρ. 1344/1/3.11.64). (Απόσπασμα πρακτικών της υπ’ αριθ. 1361/10.3. 65 συνεδριάσεως της Νομισματικής Επιτροπής). Έγγραφα: α)Πανελληνίου Ενώσεως Εισαγωγέων Ελαστικών Επισώτρων, από 25.11.64 και 8.1.65 (Ν.Ε. 3924 και 77). β)Α.Ε. «PIRELLI HELLAS», υπ’ αριθ. 5/2451/ 17.12.64 και 5/2452/17.12.64 (Ν.Ε. 4302, 4303). γ)Γενικής Ομοσπονδίας Επαγγελματιών Αυτοκινητιστών της Ελλάδος, υπ’ αριθ. 716/11.12.64 (Ν.Ε. 4213). δ)Εθνικής Πανελλαδικής Ομοσπονδίας Επαγγελματιών Ιδιοκτητών Αστικών Λεοφωρείων, υπ’ αριθ. 8643/18.12.64 (Ν.Ε. 4325), και ε)Γραμματείας της Επιτροπής του άρθρ. 3 του Ν.Δ. 3838/58, υπ’ αριθ. 12/18.1.65 (Ν.Ε. 217). Η Νομισματική Επιτροπή Λαβούσα υπ’ όψιν: 1)Υποβληθείσας αυτή αιτήσεις εκ μέρους ενδιαφερομένων συλλογικών Οργανώσεων και βιομηχανιών, δι’ ων ζητείται δια τους κάτωθι λόγους, η απάλειψις των ελαστικών επισώτρων και αεροθαλάμων εκ του σχετικού πίνακος των ειδών διαρκείας: α)Ο πωλητής δεν δύναται να διατηρήση την κυριότητα των ελαστικών μέχρι της εκ μέρους του αγοραστού εξοφλήσεως της αξίας των. β)Η πώλησις των ελαστικών δεν γίνεται μόνον από τα κεντρικά καταστήματα, αλλά και από μεταπωλητάς ευρισκομένους εις απομεμακρυσμένας περιοχάς της Χώρας, μη δυναμένους ν’ ακολουθήσωσι την προβλεπομένην υπό των σχετικών διατάξεων διαδικασίαν. γ)Η μέχρι τούδε πώλησις ελαστικών εγένετο δια δόσεων ανερχομένων καθ’ ανώτατον όριον εις τους εξ μήνας, μετά ή άνευ προκαταβολής, της εισπράξεως και του ύψους αυτής εξαρτωμένης εκ των εκάστοτε κατά περίπτωσιν υφισταμένων συνθηκών. δ)Οι αγορασταί τελευταίοι καταναλωταί ελαστικών τρακτέρ τυγχάνουν ως επί το πλείστον γεωργοί, οι οποίοι προβαίνουν εις εξόφλησιν της αξίας αυτών εις εποχάς συγκομιδής των προϊόντων των, και ε)Οι πωληταί ελαστικών επισώτρων και αεροθαλάμων πολλάκις δέχονται τηλεφωνικάς παραγγελίας των ιδιοκτητών των συνεχώς μετακινουμένων οχημάτων (ιδία των λεωφορείων και των φορτηγών τοιούτων) αναγκαζόμενοι ν’ αποστείλουν τα παραγγελόμενα εις τον τόπον όπου ευρίσκεται εν ακινησία το όχημα, και 2)Πρότασιν της Επιτροπής του άρθρ. 3 του Ν.Δ. 3838/58 «περί ελέγχου πωλήσεως επί πιστώσει», καθ’ ην δια τους ανωτέρω εκτιθεμένους λόγους, δέον όπως τα ελαστικά επίσωτρα και οι αεροθάλαμοι να εξαιρεθούν των ειδών διαρκείας των υπαγομένων εις τας εν λόγω διατάξεις, απεφάσισεν όπως εγκρίνη την εξαίρεσιν των ελαστικών επισώτρων και αεροθαλάμων εκ του πίνακος των ειδών διαρκείας των υπαγομένων εις τας διατάξεις της υπ’ αριθ. 1344/3.11.64-θέμα 1ον-αποφάσεως της Ν.Ε. «περί ελέγχου πωλήσεων επί πιστώσει». Η παρούσα δέον να δημοσιευθή εις την Εφημερίδα της Κυβερνήσεως, συμφώνως προς το Ν.Δ. 3838/58, θα ισχύση δε μετά 20ήμερον από της δημοσιεύσεώς της. (Αντί της σελ. 134,27) Σελ. 134,27(α) 302-067 ΄Ελεγχος πωλήσεων με πίστωση 11.Β.ζ.3-4 